CELEX: 62018CN0361
Language: hu
Date: 2018-06-05 00:00:00
Title: C-361/18. sz. ügy: A Szekszárdi Járásbíróság (Magyarország) által 2018. június 5-én benyújtott előzetes döntéshozatal iránti kérelem – Weil Ágnes kontra Gulácsi Géza

3.9.2018   
            
            
               HU
            
            
               Az Európai Unió Hivatalos Lapja
            
            
               C 311/5
            
         
      A Szekszárdi Járásbíróság (Magyarország) által 2018. június 5-én benyújtott előzetes döntéshozatal iránti kérelem – Weil Ágnes kontra Gulácsi Géza
      (C-361/18. sz. ügy)
      (2018/C 311/05)
      Az eljárás nyelve: magyar
      
         A kérdést előterjesztő bíróság
      
      Szekszárdi Járásbíróság
      
         Az alapeljárás felei
      
      
         Felperes: Weil Ágnes
      
         Alperes: Gulácsi Géza
      
         Az előzetes döntéshozatalra előterjesztett kérdések
      
      
                  1)
               
               
                  Az 1215/2012/EU rendelet (1) 53. cikkét úgy kell-e értelmezni, hogy a határozatot hozó tagállam bíróságának a fél erre irányuló kérelme esetén a határozatról szóló tanúsítványt automatikusan, az 1215/2012/EU rendelet hatálya alá tartozás vizsgálata nélkül ki kell állítania?
               
            
                  2)
               
               
                  Amennyiben az első kérdésre adott válasz nemleges, az 1215/2012/EU rendelet 1. cikk (2) bekezdés a) pontját úgy kell-e értelmezni, hogy a de facto élettársak közötti vagyoni megtérítési igény olyan kapcsolatból eredő vagyonjogra vonatkozik, amelyet a házasságéval hasonló (jog)hatásúnak kell tekinteni?
               
            
         (1)  A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai parlamenti és tanácsi rendelet; HL 2012, L 351., 1. o.